இதே போல, கூகுள் நிறுவனமும், ரயில் நிலையங்களுக்கு அடுத்தபடியாக, உணவு விடுதிகள், வர்த்தக வளாகங்கள், பல்கலைக் கழகங்கள் மற்றும் பஸ் நிலையங்களில் தன் இலவச வை பி இணைய இணைப்பினைத் தரும் வகையில் தன் திட்டத்தினை விரிவு படுத்த முயற்சிக்கிறது. எங்கெல்லாம், கம்பி இணைப்பு மூலம் தற்போது இணைய இணைப்பு சாத்தியமோ, அங்கிருந்து வை பி இணைப்பினைத் தர கூகுள் முயற்சிக்கிறது. ஆனால், இது ரயில் நிலையங்களில் தரப்படுவதைப் போல, முழுமையாகக் கட்டணம் இன்றி இருக்காது. குறைந்த அளவு கட்டணம் வசூலிக்கப்பட்டு, அதனை கூகுள் நிறுவனமும் இணைய இணைப்பிற்கான அடிப்படைக் கட்டமைப்பினைக் கொண்டுள்ள இடத்தின் உரிமையாளரும் பகிர்ந்து கொள்வார்கள்.